Nafarroako Parlamentuko Mahaiak, 2020ko ekainaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andreak aurkeztutako galdera, “Biodibertsitateari buruzko 2030erako Estrategiari” eta “Baserritik Mahaira Estrategiari” buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko ekainaren 8an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezo andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko kontseilariak ekainaren 11ko Osoko bilkuran ahoz erantzun dezan:

Europako Batzordeak “Biodibertsitateari buruzko 2030erako Estrategia” eta “Baserritik Mahaira Estrategia” aurkeztu zituen aurreko astean. Estrategia horiek, berez garrantzitsuak badira ere, bereziki garrantzitsu bihurtu dira COVID-19ak eragindako krisi egoera honetan.

Hori dela-eta, honako hau galdetu nahi diogu Landa Garapeneko eta Ingurumeneko kontseilariari: Zer balorazio egiten duzu bi estrategia horiei buruz eta noiz aurreikusten duzu aplikatuko direla foru erkidegoan?

Iruñean, 2020ko ekainaren 4an

Foru parlamentaria: Uxue Barkos Berruezo